ประกาศกรมการค้าต่างประเทศประกาศกรมการค้าต่างประเทศเรื่องแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาทบทวนอัตราอากรตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนของ บริษัท POHANG IRON AND STEEL CO., LTD สาธารณรัฐเกาหลีพ.ศ. ๒๕๕๑[๑] ตามที่ได้มีประกาศกรมการค้าต่างประเทศเรื่องเปิดการทบทวนอัตราอากรตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนของบริษัท POHANG IRON AND STEEL CO., LTD สาธารณรัฐเกาหลีลงวันที่ ๒๔ กรกฎาคม พ.ศ. ๒๕๕๐ และต่อมาคณะกรรมการพิจารณาการทุ่มตลาดและการอุดหนุนได้มีคำวินิจฉัยเมื่อวันที่ ๑๑ กรกฎาคม พ.ศ. ๒๕๕๑ให้เปลี่ยนแปลงอัตราอากรตอบโต้การทุ่มตลาดสำหรับการนำเข้าสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐเกาหลีซึ่งผลิตจากบริษัท POHANG IRON AND STEEL CO., LTD เป็นอัตราร้อยละ ๐ ของราคา ซี.ไอ.เอฟ. นั้นเพื่อให้เป็นไปตามความในข้อ๑ ของกฎกระทรวง ฉบับที่ ๔ (พ.ศ. ๒๕๔๓)ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ซึ่งกำหนดว่า เมื่อคณะกรรมการมีคำวินิจฉัยเบื้องต้นหรือคำวินิจฉัยชั้นที่สุดเกี่ยวกับการไต่สวนการทุ่มตลาดหรือการอุดหนุนการยอมรับข้อเสนอทำความตกลงเพื่อระงับการทุ่มตลาดหรือการอุดหนุนการเพิกถอนความตกลงเพื่อระงับการทุ่มตลาดหรือการอุดหนุนหรือการยุติการเรียกเก็บอากรตอบโต้การทุ่มตลาดหรือการอุดหนุนอันเนื่องมาจากการทบทวนให้กรมการค้าต่างประเทศออกประกาศแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนการยอมรับหรือการเพิกถอนความตกลง และผลการทบทวนกรมการค้าต่างประเทศจึงออกประกาศไว้ ดังต่อไปนี้ข้อ ๑ความเป็นมาคณะกรรมการพิจารณาการทุ่มตลาดและการอุดหนุนได้ออกประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากประเทศญี่ปุ่น สาธารณรัฐแอฟริกาใต้ สหพันธรัฐรัสเซียสาธารณรัฐคาซัคสถาน สาธารณรัฐอินเดีย สาธารณรัฐเกาหลี ไต้หวัน สาธารณรัฐเวเนซูเอลาสาธารณรัฐอาร์เจนตินา ประเทศยูเครน สาธารณรัฐประชาธิปไตยประชาชนแอลจีเรียสาธารณรัฐอินโดนีเซีย สาธารณรัฐสโลวัก และประเทศโรมาเนีย (ฉบับที่ ๕) พ.ศ. ๒๕๔๖ลงวันที่ ๒๒ พฤษภาคม พ.ศ. ๒๕๔๖ กำหนดให้เรียกเก็บอากรตอบโต้การทุ่มตลาดในการนำเข้าสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐเกาหลีตั้งแต่วันที่ ๒๗ พฤษภาคม พ.ศ. ๒๕๔๖ เป็นระยะเวลา ๕ ปีโดยสินค้าดังกล่าวที่ผลิตจาก บริษัท POHANG IRON AND STEEL CO., LTD ถูกเรียกเก็บอากรตอบโต้การทุ่มตลาดในอัตราร้อยละ ๑๓.๙๖ ของราคาซี.ไอ.เอฟ. ต่อมาเมื่อวันที่ ๙ พฤษภาคม พ.ศ. ๒๕๕๐ บริษัท POHANG IRON AND STEEL CO., LTDได้ยื่นคำขอให้เปิดทบทวนอัตราอากรตอบโต้การทุ่มตลาดข้อ ๒การเปิดทบทวนกรมการค้าต่างประเทศได้ออกประกาศเรื่อง เปิดการทบทวนอัตราอากรตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนของบริษัท POHANG IRON AND STEEL CO., LTD สาธารณรัฐเกาหลีลงวันที่ ๒๔ กรกฎาคม พ.ศ. ๒๕๕๐ ซึ่งประกาศในราชกิจจานุเษกษา เมื่อวันที่ ๘ สิงหาคมพ.ศ. ๒๕๕๐ ตามคำวินิจฉัยของคณะกรรมการพิจารณาการทุ่มตลาดและการอุดหนุนเมื่อวันที่๑๖ กรกฎาคม พ.ศ. ๒๕๕๐และต่อมากรมการค้าต่างประเทศได้ดำเนินการทบทวนอัตราอากรตอบโต้การทุ่มตลาดตามหลักเกณฑ์ภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยปรากฏข้อเท็จจริง ดังต่อไปนี้(๑)สินค้าที่ถูกพิจารณา คือ สินค้าเหล็กแผ่นรีดร้อนชนิดเป็นม้วนและไม่เป็นม้วนตามพิกัดอัตราศุลกากรประเภทที่ ๗๒๐๘.๑๐.๐๐, ๗๒๐๘.๓๖.๐๐,๗๒๐๘.๓๗.๐๐, ๗๒๐๘.๓๘.๐๐ ๗๒๐๘.๓๙.๐๐,๗๒๐๘.๔๐.๐๐, ๗๒๐๘.๕๑.๐๐, ๗๒๐๘.๕๒.๐๐, ๗๒๐๘.๕๓.๐๐, ๗๒๐๘.๕๔.๐๐ ๗๒๐๘.๙๐.๐๐, ๗๒๑๑.๑๓.๑๐, ๗๒๑๑.๑๓.๒๐,๗๒๑๑.๑๓.๙๐, ๗๒๑๑.๑๔.๑๐, ๗๒๑๑.๑๔.๒๐๗๒๑๑.๑๔.๙๐, ๗๒๑๑.๑๙.๑๐, ๗๒๑๑.๑๙.๒๐, ๗๒๑๑.๑๙.๓๐ และ ๗๒๑๑.๑๙.๙๐ ที่มีแหล่งกำเนิดจากสาธารณรัฐเกาหลีที่ผลิตจาก บริษัท POHANG IRON AND STEEL CO., LTD ทั้งนี้ สินค้าดังกล่าวถือว่าเป็นสินค้าชนิดเดียวกัน (Like product) กับสินค้าที่อุตสาหกรรมภายในผลิตได้(๒)ผู้มีส่วนได้เสีย ได้แก่(ก)บริษัท POHANG IRON AND STEEL CO., LTD(ข)บริษัท POSCO STEEL SERVICE AND SALES CO., LTD(ค)อุตสาหกรรมภายในประเทศซึ่งผลิตสินค้าชนิดเดียวกันกับสินค้าที่ถูกพิจารณา(ง)ผู้นำเข้าสินค้าที่ถูกพิจารณาและ/หรืออุตสาหกรรมภายในประเทศที่ใช้สินค้าที่ถูกพิจารณาเป็นวัตถุดิบในการผลิต(๓)ระยะเวลาของข้อมูลที่ใช้ในการทบทวน คือ วันที่ ๑ กรกฎาคม พ.ศ. ๒๕๔๙ ถึงวันที่ ๓๐มิถุนายน พ.ศ. ๒๕๕๐ข้อ ๓การตรวจสอบข้อเท็จจริงของข้อมูลกรมการค้าต่างประเทศได้ส่งเจ้าหน้าที่เดินทางไปตรวจสอบข้อเท็จจริงของข้อมูลที่ได้รับตามแบบสอบถามณ ที่ทำการ และโรงงานผลิตของ บริษัท POHANG IRON AND STEEL CO., LTD ในสาธารณรัฐเกาหลี ระหว่างวันที่ ๒๐ ถึงวันที่ ๒๕ มกราคม พ.ศ. ๒๕๕๑ พบว่าข้อมูลตามแบบสอบถามที่บริษัทรายงานมีความน่าเชื่อถือเนื่องจากเมื่อได้ตรวจสอบเอกสารต้นฉบับและหลักฐานทางบัญชีที่ผ่านการรับรองแล้วปรากฏว่าข้อมูลตัวเลขมีความคลาดเคลื่อนเพียงเล็กน้อยและบริษัทได้ปรับแก้ไขแล้วจึงสามารถยอมรับได้ข้อ ๔การแจ้งข้อมูลและข้อเท็จจริงที่ใช้เป็นพื้นฐานในการจัดทำร่างผลการทบทวนกรมการค้าต่างประเทศได้ส่งร่างผลการทบทวนซึ่งแสดงข้อมูลและข้อเท็จจริงที่ใช้เป็นพื้นฐานในการทบทวนอัตราอากรตอบโต้การทุ่มตลาดให้บริษัท POHANG IRON AND STEEL CO., LTD และบริษัทสยามยูไนเต็ดสตีล (๑๙๙๕) จำกัดผู้นำเข้าซึ่งเป็นผู้ใช้ที่เกี่ยวข้องกันและอุตสาหกรรมภายใน เมื่อวันที่ ๑๓ มีนาคมพ.ศ. ๒๕๕๑ เพื่อเปิดโอกาสให้ยื่นข้อคิดเห็นข้อโต้แย้งหรือแจ้งความจำนงขอแถลงการณ์ด้วยวาจา (Hearing)ได้ภายในวันที่ ๒ เมษายน พ.ศ. ๒๕๕๑ ซึ่งบริษัท POHANG IRON AND STEEL CO., LTDได้ขอขยายกำหนดเวลาในการยื่นข้อคิดเห็นข้อโต้แย้ง เป็นวันที่ ๒๕ เมษายน พ.ศ. ๒๕๕๑และขอแถลงการณ์ด้วยวาจาร่วมกับสำนักงานที่ปรึกษากฎหมาย และบริษัท สยามยูไนเต็ดสตีล(๑๙๙๕) จำกัด เมื่อวันที่ ๔ เมษายน พ.ศ. ๒๕๕๑โดยมีประเด็นสำคัญในเรื่องการคำนวณมูลค่าปกติ (Constructed Normal Value) ขึ้นใหม่ซึ่งโดยหลักการตามความตกลงภายใต้องค์การการค้าโลก (WTO)และพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ กำหนดให้คำนวณจากต้นทุนการผลิตรวมกับกำไรที่เหมาะสม โดย บริษัท POHANG IRON AND STEEL CO., LTDเห็นว่าต้นทุนการผลิตที่จะนำมาคำนวณควรเป็นต้นทุนของสินค้าที่มีคุณสมบัติเหมือนกันทุกประการกับสินค้าที่ถูกพิจารณา (Identical Product) ที่ส่งออกมายังประเทศไทยไม่ควรใช้ต้นทุนของสินค้าที่คล้ายคลึงกันอย่างมาก (Closely Resembling Product) ตามที่กรมการค้าต่างประเทศนำมาพิจารณาเพราะสินค้าบางชนิดแม้จะสามารถเทียบเคียงได้ว่าเป็นสินค้าที่คล้ายคลึงกันอย่างมากกับสินค้าชนิดเดียวกันที่มีการส่งออกมายังประเทศไทยแต่สินค้าทั้งสองชนิดอาจมีต้นทุนการผลิตที่แตกต่างกันการนำต้นทุนของสินค้าที่คล้ายคลึงกันอย่างมากมาคำนวณเป็นมูลค่าปกติขึ้นใหม่จึงไม่เหมาะสมเพราะจะเป็นการบิดเบือนมูลค่าปกติที่ควรจะเป็นและส่งผลให้ส่วนเหลื่อมการทุ่มตลาดสูงกว่าความเป็นจริงได้ข้อ ๕การพิจารณาข้อโต้แย้งและข้อคิดเห็นต่อร่างผลการทบทวนบริษัทPOHANG IRON AND STEEL CO., LTDได้ยื่นข้อโต้แย้งและข้อคิดเห็นภายในเวลาที่กำหนด โดยได้ยื่นเมื่อวันที่ ๒๒ เมษายนพ.ศ. ๒๕๕๑ ซึ่งกรมการค้าต่างประเทศได้พิจารณาข้อโต้แย้งและข้อคิดเห็นของบริษัทเกี่ยวกับการคำนวณมูลค่าปกติขึ้นใหม่แล้วเห็นว่าข้อโต้แย้งและข้อมูลที่ได้รับเพิ่มเติมจากบริษัทค่อนข้างมีน้ำหนักและเหตุผลที่เชื่อถือได้จึงเป็นไปได้ที่สินค้าชนิดเดียวกันจะมีต้นทุนต่างจากสินค้าที่คล้ายคลึงกันอย่างมากได้เนื่องจากข้อมูลทางบัญชีและข้อมูลต้นทุนของบริษัทสามารถเชื่อถือได้และได้ตรวจสอบข้อเท็จจริงของข้อมูลแล้วดังนั้น ในการคำนวณมูลค่าปกติขึ้นใหม่จึงสามารถใช้ข้อมูลต้นทุนสินค้าที่มีคุณสมบัติเหมือนกันทุกประการกับสินค้าที่ถูกพิจารณาที่ส่งออกมายังประเทศไทยมาคำนวณได้ข้อ ๖การพิจารณาผลการทบทวนกรมการค้าต่างประเทศได้นำข้อโต้แย้งและข้อคิดเห็นที่มีต่อร่างผลการทบทวนที่ได้รับรวมทั้งผลการตรวจสอบข้อเท็จจริงของข้อมูลมาพิจารณาจัดทำรายงานผลการทบทวนเสนอต่อคณะกรรมการพิจารณาการทุ่มตลาดและการอุดหนุนเพื่อพิจารณาวินิจฉัยเมื่อวันที่๑๑ กรกฎาคม พ.ศ. ๒๕๕๑ซึ่งคณะกรรมการพิจารณาการทุ่มตลาดและการอุดหนุนได้พิจารณาแล้วมีความเห็นดังต่อไปนี้(๑)มูลค่าปกติคำนวณตามหลักเกณฑ์ที่ได้กำหนดไว้ในมาตรา๑๕ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยใช้ข้อมูลราคาขายภายในสาธารณรัฐเกาหลีของบริษัท POHANG IRON AND STEEL CO., LTD และบริษัท POSCO STEEL SERVICE AND SALES CO., LTDซึ่งเป็นบริษัทผู้แทนจำหน่าย (Trader) ในเครือซึ่งขายให้ผู้ซื้ออิสระทอดแรก ตามที่รายงานมาในแบบสอบถามเพื่อนำมาคำนวณราคาเฉลี่ยถ่วงน้ำหนักและทอนเป็นราคา ณ หน้าโรงงานโดยหักค่าบรรจุภัณฑ์ ค่าขนส่งภายในประเทศ ค่าขนถ่ายสินค้า ค่าเช่าคลังสินค้าและค่าชดเชยสินค้าที่ไม่ตรงตามมาตรฐานที่สั่ง นอกจากนี้ยังมีการคำนวณมูลค่าปกติขึ้นใหม่ตามหลักเกณฑ์มาตรา ๑๕ (๒)ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒โดยคำนวณราคาจากต้นทุนการผลิตสินค้าดังกล่าวในสาธารณรัฐเกาหลีรวมกับจำนวนที่เหมาะสมของอัตรากำไรที่เกิดขึ้น(๒)ราคาส่งออกคำนวณตามหลักเกณฑ์ที่กำหนดไว้ในมาตรา๑๔ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยคำนวณจากราคาที่ส่งออกมายังประเทศไทยตามที่บริษัท POHANG IRON AND STEEL CO., LTD รายงานในแบบสอบถามและคำนวณเป็นราคาส่งออก ณหน้าโรงงาน โดยหักค่าบรรจุภัณฑ์ ค่าขนส่งภายในประเทศ ค่าขนส่งระหว่างประเทศค่าขนถ่ายสินค้า และบวกค่าชดเชยภาษีนำเข้าวัตถุดิบ (Duty drawback)(๓)ส่วนเหลื่อมการทุ่มตลาดคำนวณตามหลักเกณฑ์ที่กำหนดไว้ในมาตรา๑๘ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยเปรียบเทียบระหว่างมูลค่าปกติตามข้อ (๑) และราคาส่งออกตามข้อ (๒)ซึ่งเป็นราคา ณ ระดับการค้าเดียวกัน คือ ราคา ณหน้าโรงงานและในช่วงระยะเวลาเดียวกัน คือ ช่วงระยะเวลาการทบทวนปรากฏว่าไม่พบส่วนเหลื่อมการทุ่มตลาดข้อ ๗คำวินิจฉัยของคณะกรรมการพิจารณาการทุ่มตลาดและการอุดหนุนคณะกรรมการพิจารณาการทุ่มตลาดและการอุดหนุนได้มีคำวินิจฉัยเมื่อวันที่๑๑ กรกฎาคม พ.ศ. ๒๕๕๑ ว่าอัตราส่วนเหลื่อมการทุ่มตลาดของบริษัท POHANG IRON AND STEEL CO., LTDมีการเปลี่ยนแปลงไปจากที่ได้มีคำวินิจฉัยชั้นที่สุดตามประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากประเทศญี่ปุ่นสาธารณรัฐแอฟริกาใต้ สหพันธรัฐรัสเซีย สาธารณรัฐคาซัคสถาน สาธารณรัฐอินเดียสาธารณรัฐเกาหลี ไต้หวัน สาธารณรัฐเวเนซูเอลา สาธารณรัฐอาร์เจนตินา ประเทศยูเครนสาธารณรัฐประชาธิปไตยประชาชนแอลจีเรีย สาธารณรัฐอินโดนีเซีย สาธารณรัฐสโลวักและประเทศโรมาเนีย (ฉบับที่ ๕) พ.ศ. ๒๕๔๖ ลงวันที่ ๒๒ พฤษภาคม พ.ศ. ๒๕๔๖จึงเห็นสมควรให้เปลี่ยนแปลงอัตราอากรตอบโต้การทุ่มตลาดสำหรับการนำเข้าสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐเกาหลีที่ผลิตจากบริษัทPOHANG IRON AND STEEL CO., LTDจากเดิมที่กำหนดไว้ในอัตราร้อยละ ๑๓.๙๖ ของราคา ซี.ไอ.เอฟ. ตามประกาศคณะกรรมการ ฯ(ฉบับที่ ๕) พ.ศ. ๒๕๔๖ ซึ่งแก้ไขเพิ่มเติมโดยประกาศคณะกรรมการ ฯ (ฉบับที่ ๖) พ.ศ.๒๕๔๖ เป็นอัตราร้อยละ ๐ ของราคา ซี.ไอ.เอฟ. นับแต่วันประกาศคณะกรรมการพิจารณาการทุ่มตลาดและการอุดหนุนเรื่องผลการพิจารณาทบทวนอัตราอากรตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนของบริษัทPOHANG IRON AND STEEL CO., LTD พ.ศ. ๒๕๕๑มีผลใช้บังคับประกาศ ณ วันที่ ๑๔สิงหาคม พ.ศ. ๒๕๕๑อภิรดี ตันตราภรณ์อธิบดีกรมการค้าต่างประเทศวิภา/ผู้จัดทำ๘ กันยาน ๒๕๕๔[๑] ราชกิจจานุเบกษาเล่ม ๑๒๕/ตอนพิเศษ ๑๔๑ ง/หน้า ๑๘/๒๒ สิงหาคม ๒๕๕๑